rejauldu/bengali-wikipedia huggingface dataset:
জোহানেসবার্গ মুসলিম স্কুল (জেএমএস) দক্ষিণ আফ্রিকার জোহানেসবার্গের ফোর্ডসবার্গে অবস্থিত একটি আংশিক বেসরকারি স্কুল। বিদ্যালয়টি তার পাঠ্যক্রমে ধর্মনিরপেক্ষ ও ইসলামি শিক্ষার সমন্বয় করেছে। স্কুলটির মেফায়ারে একটি পৃথক প্রাক বিদ্যালয় রয়েছে যা নার্সারি, উচ্চমাধ্যমিক এবং আর গ্রেড শিক্ষার্থীদের পাঠদান করে। প্রধান স্কুলটি ফোর্ডসবার্গে অবস্থিত যা প্রথম-দ্বাদশ শ্রেণী গ্রেড পর্যন্ত পাঠদান করে। এই স্কুলের দুটি ক্যাম্পাস রয়েছে। প্রথমটি ফোর্ডসবার্গের ২৫ নং ব্রি স্ট্রিটে এবং দ্বিতীয়টি ফোর্ডসবার্গের ৪৫ নং ব্রি স্ট্রিটে অবস্থিত।  বিদ্যালয়ের মূল লক্ষ্য হল "ছোট বাচ্চাদের পবিত্র কুরআন ও সুন্নাহর সাথে জ্ঞানের সামগ্রিক ধারণা প্রদান করা"। গৃহীত মূল আদর্শটি হল "জান্নাতে প্রতিটি শিশু"।  জোহানেসবার্গ মুসলিম স্কুল (জেএমএস) জোহনেসবার্গ মুসলিম স্কুল সমিতি দ্বারা পরিচালিত হয় (দক্ষিণ আফ্রিকার সংস্থা আইন,১৯৭৩-এর ২১ নং অনুচ্ছেদের অধীনে অন্তর্ভুক্ত)। সমিতির সদস্যরা স্বেচ্ছাসেবীর ভিত্তিতে বিদ্যালয়টি পরিচালনা করে। সংস্থা আইনের ২১ নং অনুচ্ছেদ হওয়ায়, সমিতিটি মোট মুনাফা হিসাবে অন্তর্ভুক্ত করা হয়। শিক্ষার্থীদের কাছ থেকে ফি হিসাবে প্রাপ্ত সমস্ত তহবিল বিদ্যালয়ের উদ্দেশ্য পূরণে সম্পূর্ণভাবে ব্যবহৃত হয়, যার মধ্যে শিক্ষাবিদদের বেতন প্রদান করা।  জোহানেসবার্গ মুসলিম স্কুল গাউটেং প্রদেশের শীর্ষ ১০০ টি বিদ্যালয়ে স্থান পেয়েছে। যা উইটওয়াটারস্রান্ড বিশ্ববিদ্যালয় দ্বারা সুবিধাবঞ্চিত সম্প্রদায়ের শীর্ষ ৫ টি  স্কুল হিশাবে পূর্বে মূল্যায়ন করা হত।   ইতিহাস  জোহানেসবার্গ অঞ্চলে একটি মুসলিম স্কুলের পরিকল্পনা ১৯৮৯-এর সময় করা হয়।Introducing the Johannesburg Muslim School, 19 January 2010 handout, Johannesburg Muslim School. ১৯৯০ সালের জানুয়ারিতে জোহানেসবার্গের মুসলিম স্কুলটির প্রাথমিকভাবে কার্যক্রম শুরু হয়। জোহানেসবার্গের মেফায়ারের দশম অ্যাভিনিউ-এর প্রাঙ্গণে জোহানেসবার্গ মুসলিম স্কুল (জেএমএস) ১১৫ জন শিক্ষার্থী নিয়ে শুরু হয়। প্রথমে ১ থেকে ২ শ্রেণী(গ্রেড ১ থেকে ৪) পর্যন্ত পাঠদান কার্যক্রম শুরু হয়। পরিচালনা পর্ষদ সিদ্ধান্ত নেয় যে, স্কুল প্রতিষ্ঠা হবে বিভিন্ন পর্যায়ে। ১৯৯১ সালে শিক্ষাবর্ষটি স্ট্যান্ডার্ড ৩ (গ্রেড ৫) স্তরে বাড়ানো হয় এবং নার্সারি ক্লাস সহ একটি প্রাক-স্কুলও চালু করা হয়। ১৯৯১ সালে শিক্ষার্থীর সংখ্যা বৃদ্ধি পেয়ে ১৮৯ এ উন্নীত হয়। পরবর্তীতে পরবর্তী বছরগুলিতে উচ্চতর স্তরে পাঠদান দেওয়া শুরু হয়। ১৯৯৭ সালের হিসাবে স্কুলটি নার্সারী থেকে ম্যাট্রিক (গ্রেড ১২) পর্যন্ত পাঠদান করে এবং ২০১০ সালে ১২০০ শিক্ষার্থী ভর্তি ছিল।  স্কুলটি মেফায়ারে ১০ম অ্যাভিনিউের প্রাঙ্গণকে ছাড়িয়ে এবং ১৯৯২ সালে ফোর্ডসবার্গের পুরানো ব্রি স্ট্রিটে স্কুল কমপ্লেক্সে চলে আসে। এই কমপ্লেক্সটি শিক্ষার্থীদের আরও উন্নততর সুবিধা দেওয়ার জন্য বড় ধরনের সংস্কার করা হয়। আবার প্রাকৃতিক বৃদ্ধির ফলস্বরূপ, ব্রি স্ট্রিট স্কুল কমপ্লেক্সের প্রাঙ্গণটিও অপর্যাপ্ত হয়ে পড়ে। জেএমএস তখন ফোর্ডসবার্গের পুরানো জোহানেসবার্গ মাধ্যমিক বিদ্যালয় চত্বরটি পাবলিক ওয়ার্কস বিভাগ থেকে লিজ দেয়। জোহানেসবার্গের নিকটস্থ ক্রসবিতে একটি নতুন স্কুল কমপ্লেক্স পরিকল্পনা করা হয়েছে।   সদস্যতা    মুসলিম শিক্ষা সমিতি (দক্ষিণ আফ্রিকা)    তথ্যসূত্র    বহিঃসংযোগ   প্রাতিষ্ঠানিক ওয়েবসাইট  গাউটং শিক্ষা বিভাগ  বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
ভারতীয় দণ্ড বিধির ৪২০ নং ধারা একটি বহুল পরিচিত ধারা ও কথ্য ভাষায় ব্যবহৃত শব্দ যা সম্পত্তিঘটিত প্রতারনা (Cheating) ও তার সাজাকে সূচিত করে।   বিবরন  যদি কেউ প্রতারনা বা ঠকবাজির মাধ্যমে কোনো ব্যক্তির সম্পত্তি হস্তান্তর করতে সেই ব্যক্তিকে, বা সেই ব্যক্তির মূল্যবান বস্তু (Valuable Security) / সেই মূল্যবান বস্তুর কিছুটা বা পুরোটা পরিবর্তন বা ধ্বংস করতে অসাধুভাবে চালনায় করে তবে তা প্রতারনার দায়ে শাস্তিযোগ্য অপরাধ বলে বিবেচিত হয়। এবং এই অপরাধে ৭ বৎসর পর্যন্ত কারাবাস হতে পারে। ভারতীয় দন্ডবিধি মোতাবেক প্রতারনা একটি জামিন অযোগ্য অপরাধ।   ভাষার ব্যবহারে  ৪২০ শব্দবন্ধটি বর্তমানে কথ্য বাংলা ভাষা ও হিন্দি (চারশো বিশ) ভাষায় প্রতারক বা ঠকবাজির নামান্তর। ভারতীয় সিনেমা, নাটক, গ্রন্থ এবং সংবাদ মাধ্যমে ৪২০ শব্দটি অতি পরিচিত ও প্রচলিত সূচক।   অন্যান্য মাধ্যম  রাজ কাপুর, নার্গিস অভিনীত শ্রী ৪২০ (১৯৫৫) একটি বিখ্যাত হিন্দি সিনেমা। কমল হাসান, টাবু অভিনীত অপর একটি চলচ্চিত্র হল 'চাচী ৪২০'। এছাড়া জামাই ৪২০, খোকা ৪২০ নামক দুটি বাংলা সিনেমা এই ধারাটিকে পরিচিত দিয়েছে।   তথ্যসূত্র   বিষয়শ্রেণী:ভারতীয় দণ্ড বিধি
ইব্রোখিম ইব্রোখিমভ (; জন্ম: ১২ জানুয়ারি ২০০১) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব অলিম্পিক তাশখন্দ এবং উজবেকিস্তান জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  ২০২১ সালে, ইব্রোখিমভ উজবেকিস্তান অনূর্ধ্ব-২১ দলের হয়ে উজবেকিস্তানের বয়সভিত্তিক পর্যায়ে অভিষেক করেছেন।   প্রারম্ভিক জীবন  ইব্রোখিম ইব্রোখিমভ ২০০১ সালের ১২ই জানুয়ারি তারিখে উজবেকিস্তানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইব্রোখিমভ উজবেকিস্তান অনূর্ধ্ব-২১ এবং উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০২১ সালের ২৭শে মে তারিখে তিনি আজারবাইজান অনূর্ধ্ব-২১ দলের বিরুদ্ধে ম্যাচে উজবেকিস্তান অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3575458 ইব্রোখিমভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব অলিম্পিক তাশখন্দের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
রুথ বেরহে (জন্ম: ২ জুলাই, ১৯৯৫), তার মঞ্চ নাম রুথ বি. দ্বারা বেশি পরিচিত, একজন কানাডীয় কণ্ঠশিল্পী এবং গীতিকার।‌ তিনি কানাডার অ্যালবার্টা প্রদেশের এডমন্টন শহরের বাসিন্দা। তিনি ২০১৩ সালের গোড়ার দিকে ভাইনে গান গাওয়ার মাধ্যমে কর্মজীবনের সূচনা করেছিলেন। ২০১৫ সালের নভেম্বরে, তিনি তার প্রথম বর্ধিত নাটক দ্য ইন্ট্রো প্রকাশ করেছিলেন। ২০১৭ সালের ৫ই মে, তিনি তার প্রথম অ্যালবাম সেফ হ্যাভেন প্রকাশ করেন। এটি ২০২৪ সালের জুন পর্যন্ত বিশ্বব্যাপী ২.৫ বিলিয়নেরও বেশি সামগ্রিক স্ট্রিম সংগ্রহ করেছে। তার ডাবল-প্ল্যাটিনাম একক "লস্ট বয়" স্পটিফাইতে ৮৫০ মিলিয়নেরও বেশি স্ট্রিম সংগ্রহ করেছে এবং তার ইউটিউব চ্যানেলটি ২০২৩ সালের মে পর্যন্ত মোট ৭৫০ মিলিয়ন ভিউ পেয়েছে।  সেফ হ্যাভেন থেকে তার "ড্যান্ডেলিয়নস" গানটি ২০২২ সালে একটি স্লিপার হিট হয়ে ওঠে, যখন এটি টিকটকের কারণে জনপ্রিয়তা বৃদ্ধি পায় এবং ভারত, ইন্দোনেশিয়া, মালয়েশিয়া, ব্রাজিল এবং জার্মানিতে চার্ট আত্মপ্রকাশ সহ আন্তর্জাতিকভাবে চার্ট হয়। এটি শুধুমাত্র স্পটিফাইতে ১.৪ বিলিয়নেরও বেশি স্ট্রিম সংগ্রহ করেছে।    তথ্যসূত্র    বহিঃসংযোগ        বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় গায়িকা-গীতিকার বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:২১শ শতাব্দীর কানাডীয় সঙ্গীতশিল্পী-গীতিকার বিষয়শ্রেণী:কানাডীয় পপ গায়িকা বিষয়শ্রেণী:২১শ শতাব্দীর কানাডীয় গায়িকা বিষয়শ্রেণী:২১শ শতাব্দীর কৃষ্ণাঙ্গ কানাডীয় গায়িকা বিষয়শ্রেণী:ইথিওপীয় বংশোদ্ভূত কানাডীয় ব্যক্তি বিষয়শ্রেণী:ম্যাকইওয়ান বিশ্ববিদ্যালয়ের প্রাক্তন শিক্ষার্থী
শেষকৃত্য বলতে কোনও ব্যক্তির মৃতদেহ তথা শবদেহের অন্তিম বন্দোবস্ত করার সাথে সংশ্লিষ্ট প্রথাগত আচার-অনুষ্ঠানকে বোঝায়। একাধিক ব্যক্তিবর্গের উপস্থিতিতে মৃতদেহ সমাধিস্থকরণ (দাফন করা, কবর বা গোর দেওয়া), শবদাহ তথা মড়া পোড়ানো (অন্ত্যেষ্টিক্রিয়া, শ্রাদ্ধ বা সৎকার), ইত্যাদি হল শেষকৃত্যের কিছু উদাহরণ।  শেষকৃত্যের প্রথা বা রীতিনীতিগুলি মৃতব্যক্তিকে স্মরণ করার জন্য ও তার প্রতি সম্মান জ্ঞাপনের জন্য কোনও সংস্কৃতির বা ধর্মে অন্তর্ভুক্ত বিশ্বাস ও প্রথার জটিল সমবায়। এগুলির মধ্যে মাটিতে সমাধিস্থ করা, স্মৃতিস্তম্ভ, প্রার্থনা ও আচার-অনুষ্ঠান পালন, ইত্যাদি অন্তর্ভুক্ত। সাংস্কৃতিক ও ধর্মীয় গোষ্ঠীভেদে এই রীতিনীতিগুলি ভিন্ন ভিন্ন হয়ে থাকে। শেষকৃত্যের কিছু ধর্মনিরপেক্ষ উদ্দেশ্যও আছে, যেমন মৃত ব্যক্তির জন্য শোক প্রকাশ করা, মৃত ব্যক্তির ইহজীবন উদ্‌যাপন করা এবং শোকসন্তপ্ত পরিবারের সদস্যদেরকে সান্ত্বনা ও মানসিক সমর্থন প্রদান করা। এর বিপরীতে ধর্মীয় দৃষ্টিকোণ থেকে শেষকৃত্যের উদ্দেশ্য হল মৃত ব্যক্তির আত্মার পরকাল গমন, পুনরুত্থান বা পুনরুজ্জীবন প্রক্রিয়ায় সাহায্য করা।  তথ্যসূত্র  বিষয়শ্রেণী:আচারানুষ্ঠান বিষয়শ্রেণী:মৃত্যু-সংক্রান্ত প্রথা বিষয়শ্রেণী:মৃতব্যক্তির সৎকার বিষয়শ্রেণী:শেষকৃত্য বিষয়শ্রেণী:অনুষ্ঠান
লরেন্স লিন্ডারম্যান একজন লেখক যিনি প্লেবয় এবং পেন্টহাউস ম্যাগাজিনের জন্য ব্যাপকভাবে লিখেছেন। তিনি বেভারলি সিলসকে তার আত্মজীবনী লিখতেও সাহায্য করেছিলেন।   প্লেবয় এর জুলাই, ১৯৮১ সংখ্যায় তার "আন্ডারকভার অ্যাঞ্জেল" নিবন্ধটি ছিল ল্যারি ফার্গুসনের বিয়ন্ড দ্য ল সিনেমার চিত্রনাট্যের ভিত্তি।    তথ্যসূত্র    বহিঃসংযোগ    আজামন.কম এ লরেন্স লিন্ডারম্যানের বই বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন অনুসন্ধানী সাংবাদিক বিষয়শ্রেণী:প্লেবয় ব্যক্তি বিষয়শ্রেণী:মার্কিন ম্যাগাজিন সাংবাদিক
ম্যানি হফম্যান একজন আমেরিকান রাজনীতিবিদ ও ব্যবসায়ী। তিনি ২২শে ফেব্রুয়ারি ১৯৩৭ সালে শিকাগোর ইলিনইসে জন্মগ্রহণ করেন। ছাত্রাবস্থায় তিনি হার্শচ হাই স্কুল,  নর্দার্ন ইউনিভার্সিটি, পারডিউ ইউনিভার্সিটি ও মিডওয়েস্ট ব্রডকাস্টিং স্কুলে পড়াশোনা করেছেন। ১৯৫৪ সাল থেকে ১৯৬২ সাল পর্যন্ত তিনি ইউনাইটেড স্টেটস এয়ার ফোর্স এও কাজ করেন। তাঁর বাসস্থান ছিল ইলিনয়েসের হোমউড, সেখানে তিনি তার স্ত্রী ও সন্তানের সঙ্গে বসবাস করতেন ও বিমা ব্যবসা করতেন। ১৯৮৫ সাল থেকে ১৯৯১ সাল পর্যন্ত ম্যানি হফম্যান হোমউডের মেয়র হিসেবে নিযুক্ত ছিলেন। তিনি ছিলেন একজন গণতান্ত্রিক। ১৯৯১ থেকে ১৯৯২ সালে ইলিনয়িস হাউজ অফ রিপ্রেজেনটেটিভ এও তিনি কার্যক্রম চালান। হফম্যান ফ্লোরিডার স্যারাসোটায় ২০১৩ সালের ২৭শে ফেব্রুয়ারি মৃত্যুবরণ করেন৷ Illinois Blue Book 1991-1992,' Biographical Sketch of Manny Hoffman, pg. 96Manny Hoffman-obituary   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:শিকাগোর ব্যবসায়ী বিষয়শ্রেণী:শিকাগোর রাজনীতিবিদ বিষয়শ্রেণী:ইলিনয়ের সামরিক কর্মকর্তা বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:পারডু বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন ব্যবসায়ী
বাংলাদেশ নৌবাহিনী জাহাজ (সংক্ষেপেঃ বানৌজা) শৈবাল একটি রিভার-শ্রেণীর রূপান্তরিত জরিপ জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বানৌজা শৈবাল জাহাজটি ব্রিটিশ রাজকীয় নৌবাহিনীতে এইচএমএস হেলফোর্ড (এম২০০৬) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর সাউথ ওয়েলস ডিভিশনে নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি একটি জরিপ জাহাজ হিসেবে ব্যবহৃত হয়।  বৈশিষ্ট্য ও যান্ত্রিক কাঠামো  বানৌজা শৈবাল জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন । জাহাজটিতে রয়েছে ২টি  ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম।   রণসজ্জা  বানৌজা শৈবাল জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:  ১টি বোফোর্স ৪০ মিমি কামান;  ২টি এল৪৪এ১ ৭.৬ মিমি স্বয়ংক্রিয় মেশিনগান।  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ
বাঞ্চানগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি সাবেক ইউনিয়ন।   আয়তন    ইতিহাস  বাঞ্চানগর ইউনিয়ন ছিল লক্ষ্মীপুর সদর উপজেলার ৫নং ইউনিয়ন পরিষদ। ১৯৭৬ সালের ১ সেপ্টেম্বর এ ইউনিয়নের সম্পূর্ণ অংশ লক্ষ্মীপুর পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়ে যায়।   আরও দেখুন   লক্ষ্মীপুর পৌরসভা  লক্ষ্মীপুর সদর উপজেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর সদর উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
আলিসা ওজহোগিনা ওজহোগিন (; জন্ম: ৩১ অক্টোবর ২০০০; আলিসা ওজহোগিনা নামে সুপরিচিত) হলেন একজন স্পেনীয় সমলয় সাঁতারু, যিনি স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ওজহোগিনা স্পেনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।   প্রারম্ভিক জীবন  আলিসা ওজহোগিনা ওজহোগিন ২০০০ সালের ৩১শে অক্টোবর তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  ওজহোগিনা স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ইরিস তিওয়ের সাথে স্পেনের দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৫২১.৪৮৩৭ পয়েন্ট অর্জন করে ৭ম স্থান অধিকার করেছেন; যেখানে টেকনিকাল এবং ফ্রি রুটিনে তারা যথাক্রমে ২৫৪.০৮১৬ এবং ২৬৭.৪০২১ পয়েন্ট পেয়েছিলেন।  এছাড়াও তিনি তেল ফেরে, মারিনা গার্সিয়া পোলো, লিলু লুইস ভালেত, মেরিতেল মাস, পাউলা রামিরেস, ইরিস তিও এবং ব্লাঙ্কা তোলেদানোর সাথে স্পেনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯০০.৭৩১৯ পয়েন্ট অর্জন করে ব্রোঞ্জ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৭.১৪৭৫, ৩৪৬.৪৬৪৪ এবং ২৬৭.১২০০ পয়েন্ট পেয়েছিলেন।   তথ্যসূত্র    বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনীয় নারী সাঁতারু বিষয়শ্রেণী:স্পেনীয় সমলয় সাঁতারু বিষয়শ্রেণী:স্পেনের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:সমলয় সাঁতারে ইউরোপিয়ান গেমস পদক বিজয়ী বিষয়শ্রেণী:২০২৩ ইউরোপিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২৩ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু
সুমন কল্যাণপুর (; জন্ম ২৮ জানুয়ারি ১৯৩৭) হলেন একজন ভারতীয় সংগীতশিল্পী। তিনি ভারত রাষ্ট্রের অতি শ্রদ্ধেয় নেপথ্য গায়িকাদের মধ্যে একজন স্বনমধন্য ব্যক্তি ছিলেন। তার সেই সময়কালে, লতা মঙ্গেশকরের একাধিপত্যের মধ্যেও, প্রায় সমস্ত সংগীতকারের সঙ্গেই যুক্ত হয়ে গান গেয়ে স্বীকৃতি অর্জনে সফল হয়েছিলেন। অনেক মানুষ বিশ্বাস করত যে, তার যা প্রতিভা, তাতে তার যত দূর এগোনো উচিত ছিল, তত দূর তিনি যেতে পারেননি, যদিও তার অভাবনীয় সাংগীতিক বৈশিষ্ট্য, যেগুলো একজন নেপথ্য গায়িকার কাছে খুবই প্রয়োজনীয়, সেই উচ্চাঙ্গ সংগীতের বিশদ জ্ঞান, সুরেলা কণ্ঠ এবং গলার বিস্তীর্ণ পরিসীমা ছিল।  সুমন কল্যাণপুরের কণ্ঠ অনেক সময়ই লতা মঙ্গেশকরের মনে করে ভুল করত অনেকে।The Other Lata ১৯৫৪ খ্রিষ্টাব্দে তিনি কর্মজীবন শুরু করেন এবং ১৯৬০ এর দশক এবং ১৯৭০ এর দশকে তিনি ভীষণভাবে জনপ্রিয় হয়ে ওঠেন। তিনি হিন্দি ভাষা ছাড়াও মারাঠি, অসমীয়া, গুজরাতি, কন্নড়, ভোজপুরি, রাজস্থানি, বাংলা, ওডিয়া এবং পাঞ্জাবি ভাষায় গান রেকর্ড করেছিলেন। তার প্রধান সময়ে তিনি জনপ্রিয় সংগীতশিল্পী বলে বিবেচিত হয়েছিলেন। তিনি মোট ৮৫৭ খানা হিন্দি গান গেয়েছেন।   প্রারম্ভিক জীবন  সুমন কল্যাণপুর ১৯৩৭ খ্রিষ্টাব্দের ২৮ জানুয়ারি ঢাকায় জন্মগ্রহণ করেন। তার পিতা শঙ্কর রাও হেমাদি কর্ণাটকের ম্যাঙ্গালোর শহরের এক বনেদি সারস্বত ব্রাহ্মণ পরিবার থেকে এসেছিলেন। কর্ণাটকের উদুপি জেলার কুন্দপুর তালুকের একটা গ্রাম হল হেমাদি। তিনি সেন্ট্রাল ব্যাঙ্ক অফ ইন্ডিয়ার এক উঁচু পোস্টে চাকরি করতেন এবং দীর্ঘদিন ধরে অধুনা বাংলাদেশের রাজধানী ঢাকায় নিয়োজিত ছিলেন। সেখানে তার পিতা এবং মাতা সীমা হেমাদি ছাড়াও তারা পাঁচ বোন এবং এক ভাই ছিলেন; সুমন তার ভাইবোনেদের মধ্যে সকলের বড়ো ছিলেন। তিনি একজন স্বনামধন্য ভারতীয় গায়িকা। তার পরিবার ১৯৪৩ খ্রিষ্টাব্দে মুম্বই শহরে চলে যান, যেখানে তিনি সংগীতের তালিম নিয়েছিলেন।  সুমন কল্যাণপুর সব সময় ছবি আঁকা এবং সংগীতে অনুরক্ত ছিলেন। মুম্বইয়ের বিখ্যাত কলম্বিয়া হাই স্কুলে পড়াশোনা শেষ করে তিনি ছবি আঁকার পরবর্তী পাঠ নিতে মর্যাদাপূর্ণ স্যর জে জে স্কুল অফ আর্টসে ভরতি হয়েছিলেন। একই সঙ্গে পুণের প্রভাত ফিল্মের সংগীত পরিচালক এবং তাদের একজন পারিবারিক বন্ধু 'পণ্ডিত কেশব রাও ভোলে'জির কাছে উচ্চাঙ্গ কণ্ঠ সংগীতে তালিম নিয়েছিলন। সুমনের মত অনুযায়ী, প্রথমদিকে গান গাওয়াটা ছিল তার কাছে একটা শখ, কিন্তু ক্রমে ক্রমে সংগীতের ওপর তার অনুরাগ বেড়ে যায়, আর এর ফলস্বরূপ তিনি পেশাদারিত্বের সঙ্গে 'উস্তাদ খান আবদুল রহমান খান' এবং 'গুরুজি মাস্টার নবরং' এঁদের কাছে সংগীত শিক্ষা করতে আরম্ভ করেছিলেন।  তথ্যসূত্র   বিষয়শ্রেণী:ঢাকার ব্যক্তি বিষয়শ্রেণী:তামিল ভাষার সঙ্গীতশিল্পী বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:মারাঠি ব্যক্তি বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:জীবিত ব্যক্তি বিষয়শ্রেণী:১৯৩৭-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মারাঠি নেপথ্য সঙ্গীতশিল্পী বিষয়শ্রেণী:কন্নড় নেপথ্য সঙ্গীতশিল্পী বিষয়শ্রেণী:মারাঠি ভাষার সঙ্গীতশিল্পী বিষয়শ্রেণী:গুজরাতি ভাষার সঙ্গীতশিল্পী বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:ঢাকার সঙ্গীতজ্ঞ
তাইওয়ান পাওয়ার কোম্পানি ফুটবল ক্লাব (), বা  তাইপাওয়ার () or (), হল তাইওয়ানের কাউশিউং শহরভিত্তিক একটি পেশাদার ফুটবল ক্লাব, যা বর্তমানে তাইওয়ান ফুটবল প্রিমিয়ার লিগ প্রতিযোগিতায় অংশগ্রহণ করে। ১৯৭৮-এ প্রতিষ্ঠিত ক্লাবটি দেশের সরকারী বিদ্যুৎ সরবরাহকারী সংস্থা তাইওয়ান পাওয়ার কোম্পানির মালিকানাধীন।  নান-বা-তিয়েন (, lit. Southern Overlord)Taiwan Power FC নামে পরিচিত, তাইপাওয়ার তাইওয়ানের ১৪টি লিগ শিরোপাজয়ী সবচেয়ে সফল ফুটবল ক্লাব, যারা ১৯৯৪ থেকে ২০০৪ সাল পর্যন্ত টানা ১০টি মৌসুমে শিরোপা জিতেছে। ১৯৯০-এর দশকের শেষের দিকে ফ্লাইং ক্যামেল এবং তাইপেই সিটি ব্যাংক এফ.সি.-এর বিদায়ের পর, তাইপাওয়ার এবং তাতুং এফ.সি. হল একমাত্র দুটি ফুটবল ক্লাব যা কখনও তাইওয়ান ফুটবল প্রিমিয়ার লীগ থেকে অবনমন করেনি। ২০১১ সালে কাউশিউং-এ নিজেদের মাঠে এএফসি প্রেসিডেন্টস কাপ জিতে তাইপাওয়ার প্রথম তাইওয়ানিজ ক্লাব হিসেবে এশিয়ার কোনও বড় শিরোপা জিতেছিল।  সম্মাননা ঘরোয়া  তাইওয়ান ফুটবল প্রিমিয়ার লিগ / ইন্টারসিটি ফুটবল লিগ / এন্টারপ্রাইজ ফুটবল লিগ*  চ্যাম্পিয়ন (২১):   চীনা তাইপেই এফএ কাপ  চ্যাম্পিয়ন (৩):  এন্টারপ্রাইজ ফুটবল লিগ আগে জাতীয় পুরুষ প্রথম ডিভিশন ফুটবল লিগ নামে পরিচিত ছিল।  মহাদেশীয় এএফসি প্রেসিডেন্টস কাপ   চ্যাম্পিয়ন (১): ২০১১  তথ্যসূত্র  বিষয়শ্রেণী:১৯৭৮-এ প্রতিষ্ঠিত ফুটবল ক্লাব বিষয়শ্রেণী:তাইওয়ানের ফুটবল ক্লাব
রাল্ফ অ্যালগার ছিলেন একজন ইংরেজ রাজনীতিবিদ যিনি ১৩৮৩ সালের অক্টোবর, ১৩৮৪ সালের এপ্রিল, ১৩৮৫ সালের এপ্রিল এবং ১৩৮৬ সালের সেপ্টেম্বরে কোলচেস্টারের এমপি ছিলেন। তিনি কোলচেস্টারে একজন অল্ডারম্যান, বেলিফ এবং কর আদায়কারী ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য সেপ্টেম্বর ১৩৮৮ বিষয়শ্রেণী:ইংল্যান্ডের সংসদ সদস্য ১৩৮৬ বিষয়শ্রেণী:ইংল্যান্ডের সংসদ সদস্য ১৩৮৫ বিষয়শ্রেণী:ইংল্যান্ডের সংসদ সদস্য এপ্রিল ১৩৮৪ বিষয়শ্রেণী:ইংল্যান্ডের সংসদ সদস্য অক্টোবর ১৩৮৩ বিষয়শ্রেণী:এসেক্সের কাউন্সিলর
সংযু্ক্ত বাম নির্বাচন কমিটি ছিল ভারতের পশ্চিমবঙ্গে একটি নির্বাচনী জোট, যেটি  ১৯৫৭ সালের পশ্চিমবঙ্গ বিধানসভা নির্বাচনের আগে গঠিত হয়েছিল।  কমিটিতে ভারতের কমিউনিস্ট পার্টি, বিপ্লবী সমাজতন্ত্রী দল, প্রজা সমাজতন্ত্রী দল, নিখিল ভারত ফরওয়ার্ড ব্লক এবং মার্ক্সবাদী ফরওয়ার্ড ব্লক ছিল। ১৯৫৭ সালের জানুয়ারিতে শহীদ মিনারে এক গণসভায় নির্বাচনী জোট গঠনের ঘোষণা দেওয়া হয়।M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 216.  ফ্রন্ট রাজ্যে ৩৩.৬% ভোট এবং বিধানসভার ১৯৬ টি আসনের মধ্যে ৮০ টি লাভ করেছে।  দল প্রার্থী সংখ্যাআসন জিতেছেভোট শতাংশসিপিআই১০৩৪৬১৭.৮২%পিএসপি৬৭২১৯.৮৫%ফরওয়ার্ড ব্লক২২৮৩.৮৪%আরএসপি৭৩১.২৪%এমএফবি?২০.৮৫% M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 217.  তথ্যসূত্র  বিষয়শ্রেণী:পশ্চিমবঙ্গের বিলুপ্ত রাজনৈতিক দল বিষয়শ্রেণী:ভারতের বিলুপ্ত রাজনৈতিক দলের জোট বিষয়শ্রেণী:১৯৫৭-এ পশ্চিমবঙ্গে প্রতিষ্ঠিত বিষয়শ্রেণী:১৯৫৭-এ প্রতিষ্ঠিত রাজনৈতিক দল
মুহাম্মদ রফিক মুগাল (জন্ম ১৯৩৬) একজন পাকিস্তানি প্রত্নতত্ত্ববিদ, যিনি উত্তর পাকিস্তানের চিত্রালে নৃতাত্ত্বিক গবেষণার তদন্তে নিযুক্ত ছিলেন। তিনি পাকিস্তানের পাঞ্জাব, খাইবার-পাখতুনখোয়া এবং গিলগিট-বালতিস্তানে ইসলামিক, বৌদ্ধ এবং আদি-ঐতিহাসিক সময়ের ত্রিশটিরও বেশি স্মৃতিস্তম্ভ এবং খননকৃত ধ্বংসাবশেষের পুনরুদ্ধার ও সংরক্ষণের জন্য নির্দেশনা, প্রযুক্তিগত সহায়তা এবং তত্ত্বাবধান করেছিলেন। তিনি বর্তমানে প্রত্নতত্ত্ব এবং ঐতিহ্য ব্যবস্থাপনার অধ্যাপক এবং বোস্টন বিশ্ববিদ্যালয়ের স্নাতক স্টাডিজের পরিচালক।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বোস্টন বিশ্ববিদ্যালয়ের শিক্ষক বিষয়শ্রেণী:১৯৩৬-এ জন্ম বিষয়শ্রেণী:তমঘা-ই-ইমতিয়াজ প্রাপক
রামচন্দ্র সাহানী বিহার থেকে বিকাসশীল ইনসান পার্টির সদস্য। তিনি সুগৌলি থেকে ২০০৫, ২০১০ এবং ২০১৫ সালে বিহার বিধানসভা নির্বাচনে জিতেছিলেন। My NetaSitting and previous MLAs from Sugauli Assembly Constituency তিনি  পূর্বে ভারতীয় জনতা পার্টিতে ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:বিকাসশীল ইনসান পার্টির রাজনীতিবিদ বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পূর্ব চম্পারণ জেলার ব্যক্তি বিষয়শ্রেণী:বিহার বিধানসভার সদস্য ২০০৫-২০১০ বিষয়শ্রেণী:বিহার বিধানসভার সদস্য ২০১০-২০১৫ বিষয়শ্রেণী:বিহার বিধানসভার সদস্য ২০১৫-২০২০ বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:১৯৪৪-এ জন্ম
টমাস কেলি (; জন্ম: ৩ মে, ১৮৪৪ - মৃত্যু: ২০ জুলাই, ১৮৯৩) আয়ারল্যান্ডের কাউন্টি ওয়াটারফোর্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন তিনি। দলে তিনি মূলতঃ বোলার ছিলেন। ডানহাতে বোলিং করার পপাশাপাশি নিচেরসারিতে ব্যাটিং করতেন তিনি। ১৮৭৭ থেকে ১৮৭৯ সময়কালে অস্ট্রেলিয়ার পক্ষে দুইটি টেস্টে অংশগ্রহণের সুযোগ ঘটে তার।   ঘরোয়া ক্রিকেট  ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি।CricketArchive Player Oracle, Retrieved 12 August, 2017 দক্ষ ফিল্ডার হিসেবেও সুনাম ছিল তার।  ১৮৬৩-৬৪ মৌসুমে ভিক্টোরিয়ার পক্ষে অভিষেক ঘটে তার। এরপর থেকে ভিক্টোরিয়ার পক্ষে খেলোয়াড়ী জীবনের সতেরোটি মৌসুম অতিবাহিত করেন।   আন্তর্জাতিক ক্রিকেট  ১৮৭৬-৭৭ মৌসুমে অস্ট্রেলিয়ার পক্ষে টেস্ট অভিষেক হয় তার। সফরকারী ইংল্যান্ডের বিপক্ষে সিরিজের দ্বিতীয় টেস্টে অভিষেক ঘটা ঐ খেলার দ্বিতীয় ইনিংসে কেলি ৩৫ রান তুলেন। এটিই তার সর্বোচ্চ ব্যক্তিগত রান ছিল। তিনটি রান বাদে সবগুলো রানই আসে বাউন্ডারি থেকে।  ২০ জুলাই, ১৮৯৩ তারিখে ৪৯ বছর বয়সে অস্ট্রেলিয়ার ভিক্টোরিয়া রাজ্যের মেলবোর্নের হথর্ন এলাকায় তার দেহাবসান ঘটে।   তথ্যসূত্র    আরও দেখুন  টম গারেট  হ্যারি বয়েল  ব্রান্সবি কুপার  অস্ট্রেলীয় টেস্ট ক্রিকেটারদের তালিকা  ১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর   বহিঃসংযোগ   বিষয়শ্রেণী:১৮৪৪-এ জন্ম বিষয়শ্রেণী:১৮৯৩-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ায় আইরিশ অভিবাসনকারী বিষয়শ্রেণী:কাউন্টি ওয়াটারফোর্ডের ক্রীড়াব্যক্তিত্ব বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার
মারওয়ান আত্তিয়া ফাহিম গাল্লাব (; জন্ম: ১২ আগস্ট ১৯৯৮; মারওয়ান আত্তিয়া নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।  আত্তিয়া ২০২৩ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন মারওয়ান আত্তিয়া ফাহিম গাল্লাব ১৯৯৮ সালের ১২ই আগস্ট তারিখে মিশরের কাফর আল দাওয়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল মিশর  ২০২৩  ৩  ০ সর্বমোট  ৩  ০  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:আল ইত্তিহাদ আলেক্সান্দ্রিয়া ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়